في كلمة لازم تتعلمها قبل ما تزور امريكا. الكلمة دي هي "Freeze". افتكر ان ليها معنى خاص غير المعنى العادي بتاعها. معناها "اثبت في مكانك وماتتحركش". غالباً رجالة الشرطة بيستخدموها لما بيكونوا هيستعملوا مسدساتهم. لو حد ماسمعش الكلام وإتحرك، هيتضرب بالنار للموت.

في ليلة في Los Angeles، حد خبط على جرس بيت. كانت منطقة خطرة بالليل، فصاحب البيت خد مسدسه معاه لما راح يفتح الباب. فتح الباب ولقى راجل غريب. بس الراجل لف ومشي بعيد عن البيت. صاحب البيت صرخ: "Freeze"، لكن الشاب فضل ماشي من غير ما يسمع كلام صاحب البيت. صاحب البيت افتكر انه بيحاول يهرب، فضرب عليه النار وقتله.

بعدين، الشرطة اكتشفت ان الميت كان طالب ياباني بيدرس في Los Angeles University. كان رايح يزور صاحبه، بس للأسف مكانش فاكر رقم البيت. لما اكتشف انه راح البيت الغلط، لف ومشي. مكانش بيعرف انجليزي كويس وماكانش فاهم كلمة "Freeze". ايه الدرس اللي لازم نتعلمه من ده!
أي من الآتي مش صحيح حسب المقال؟
الشرطة بتقول "Freeze" لما بتكون هتستخدم مسدساتها. القصة حصلت في Los Angeles في الصبح. الميت كان طالب ياباني. الميت مكانش فاهم معنى كلمة "Freeze".